ངའི་ཡབ་ཀྱིས་སྐུ་ཚེ་ཧྲིལ་པོར་ང་དང་ངའི་ཆོས་བརྒྱུད་ལ་རྒྱབ་སྐྱོར་གནང་རྒྱུར་དམིགས་ཏེ་ཕྱག་ལས་འབོར་ཆེན་ཞིག་གནང་ཡོད།ད་ཆ་སྐུ་ནའི་བབ་དང་སྐུ་ཁམས་འཕྲོད་མིན་རྐྱེན་གྱིས་དེ་ཙམ་གནང་ཐུབ་ཀྱི་མེད་རུང་གནང་འདོད་གནང་པ་ངས་ཤེས་ཀྱི་ཡོད།ང་ཁོང་གི་བུ་གཅིག་པོ་ཡིན་པས་ང་རང་རང་ངོས་ནས་ཁོང་ཀཿཐོག་གཞི་ཆེན་གྱི་བསྟན་བདག་ཡིན་པའི་ཆ་ནས་ཁོང་གི་ཐུགས་འདོད་འགྲུབ་པའི་མཐུན་འགྱུར་གང་ཐུབ་བྱེད་ཀྱི་ཡོད།ཕྱི་ཟླ་༩ཚེས་༢༥ནས་ཕྱི་ཟླ་༡༠ཚེས་༣བར་བལ་ཡུལ་བཻ་རོ་གླིང་དགོན་དུ་གཞི་ཆེན་ཚེས་བཅུ་ཐེངས་གཉིས་དེ་ཚོགས་རྒྱུར་ངས་རྒྱབ་སྐྱོར་ཆ་ཚང་ཞུ་རྒྱུ་ཡིན།ངའི་ཨ་ཞང་༧སྐྱབས་རྗེ་རྨོག་ཚ་རིན་པོ་ཆེ་ཚེས་བཅུའི་དུས་མཆོད་ཁྱད་པར་ཅན་འདིར་དབུ་བཞུགས་གནང་རྒྱུ་ཡིན་པས་སྤྲོ་བག་ཤིནྟུ་ནས་ཆེ།ལོ་མང་པོ་ཞིག་གི་རིང་ཡུལ་གྲུ་མང་པོ་ཞིག་སྐོར་ཞིང་མི་མང་པོ་ཞིག་ཐུག་པའི་ཉམྶ་མྱོང་གི་ཤེས་བྱ་གཙོ་བོ་ཞིག་ནི།གོ་ནོར་གྱི་རྒྱུ་མཚན་རྐང་ཞིག་གཞན་གྱི་བསམ་ཚུལ་ཉན་འདོད་མེད་པ་དེ་རེད་འདུགང་ཚོ་ཚང་མར་སོ་སོའི་བསམ་བློ་རེ་ཡོད་པ་དང་བསམ་ཚུལ་དེ་གཞན་ལ་བཙན་འགེལ་མ་བྱས་ནའང་གཞན་གྱི་བསམ་ཚུལ་ངོས་ལེན་བྱེད་ཀྱི་མེད་པ་རེད།ང་ཚོའི་སེམས་པར་བསམ་ཚུལ་འདྲ་བ་དེ་ལེགས་པོ་ཞིག་མེད་པ་རེད་དྲན་གྱི་ཡོད་རེད།ང་ཚོར་མི་སྒེར་རམ་ཐོུང་གི་གྲོས་འཆར་རེ་ཡོད་པ་དང་།རང་གི་གྲོས་འཆར་དེ་གཞན་གྱི་གྲོས་འཆར་ལས་གལ་འགངས་ཆེ་བར་བརྩི་ཡི་ཡོད་པ་རེད།ངའི་སེམས་པར་སྐབས་རེ་ང་ཚོས་གཞན་གྱི་ས་དེར་རང་བསྡད་ནས་ཕྲན་བུའི་བསམ་ཤེས་དགོས་བྱེད་དགོས་པ་རེད་བསམ་གྱི་འདུགབསམ་ཤེས་ཀྱི་བློ་འདི་འདྲ་ཞིག་གོང་སྤེལ་ཐུབ་ན་རང་གི་བློ་ཁ་རྒྱ་བསྐྱེད་ཐུབ་ནས་སེམས་ཅན་གཞན་མང་པོ་ཞིག་རང་གི་སེམས་ནང་འཇོག་ཐུབ་པ་ཡོང་གི་རེད།འཛམ་གླིང་འདིའི་ནང་བདེ་སྐྱིད་ཀྱི་འཚོ་བར་རོལ་དགོས་ན་འཆམ་མཐུན་འཚོ་གནས་བྱེད་རྒྱུ་དེ་འགངས་ཆེན་རེད་བསམ་གྱི་འདུག